Gloria Pachón

Gloria Pachón Castro (Cúcuta, Norte de Santander, Kolonbia,1935eko ekainaren 22a) kazetari eta politikaria da. 1993tik 1995era Kolonbiako enbaxadorea izan zen Frantzian.

 Bizitza 
Alvaro Pachon de la Torre kazetariaren alaba da. Luis Carlos Galanen alarguna da, eta hiru seme izan zituzten: Juan Manuel, Carlos Fernando eta Claudio Mario. Maruja Pachón hezkuntza ministro ohiaren ahizpa ere bada.

 Lan ibilbidea 
1960 urteko hamarkadaren bukaeran, El Tiempo egunkarian lanean ari zela, Luis Carlos Galán ezagutu zuen, eta harexekin ezkondu zen 1970 urtean.

Misael Pastrana presidenteak Luis Carlos Galan Italian enbaxadore izendatu baino lehentxeago, Juan Manuel, bere lehen semea, izan zuten. Kazetari zela, María del Rosario Ortiz Santosek eta Fernando Contreras Laverdek sortutako Telestudio programatzailearen Telenoticiero del Mediodía zuzendu zuen.

Gloria Pachónek senarra babestu zuen bere ibilbide politiko osoan zehar eta bera hil zenetik, berak eta bere seme Juan Manuelek Luis Carlos Galánen ondarea aldarrikatu dute.

2008 urtean, Cundinamarcako Auzitegi Nagusiak Alberto Santofimio Botero aske utzi zuenean, Gloria Pachónek eta familiak kasazio-errekurtsoa aurkeztuko zutela iragarri zuten,  Santofimiok Luis Carlos Galán hil zezan Pablo Escobar konbentzitu zuen teoria defendatzen dutelako.

 Erreferentziak 

 Kanpo estekak 
 Gloria Pachón de Galánen biografia

Kategoria:Kolonbiako kazetariak
Kategoria:Emakume kazetariak
Kategoria:Emakume politikariak
Kategoria:Kolonbiako enbaxadoreak
Kategoria:Kolonbiako politikariak